

KRETINGOS RAJONO SAVIVALDYBĖS TARYBA

**SPRENDIMAS**

**DĖL KRETINGOS RAJONO SAVIVALDYBĖS TARYBOS 2012 M. SAUSIO 26 D. SPRENDIMO NR. T2-5 ,,DĖL ATLYGINIMO UŽ VAIKŲ, UGDOMŲ PAGAL IKIMOKYKLINIO IR PRIEŠMOKYKLINIO UGDYMO PROGRAMAS, IŠLAIKYMĄ KRETINGOS RAJONO SAVIVALDYBĖS MOKYKLOSE NUSTATYMO TVARKOS APRAŠO PATVIRTINIMO“ PAKEITIMO**

2014 m. lapkričio 27 d. Nr. T2-351

Kretinga

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos euro įvedimo Lietuvos Respublikoje įstatymo 32 straipsnio 2 dalimi, Kretingos rajono savivaldybės taryba n u s p r e n d ž i a:

1. Pakeisti Atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą Kretingos rajono savivaldybės mokyklose nustatymo tvarkos aprašą, patvirtintąKretingos rajono savivaldybės tarybos 2012 m. sausio 26 d. sprendimu Nr. T2-5 (Kretingos rajono savivaldybės tarybos 2013 m. birželio 27 d. sprendimo Nr. T2-184 redakcija):

1.1. Išdėstyti 10 punktą taip:

„10. Mėnesio atlyginimo dydis už ugdymo(si) aplinkos išlaikymą per mokslo metus Mokyklų lopšelio, ikimokyklinio, priešmokyklinio, specialiojo ugdymo, savaitinėse grupėse – 7,24 Eur.“

1.2. Išdėstyti 11 punktą taip:

„11. Vienos dienos atlyginimo dydis už ugdymo aplinkos išlaikymą vasaros laikotarpiu Mokyklų lopšelio, ikimokyklinio, priešmokyklinio, specialiojo ugdymo, savaitinėse grupėse – 0,29 Eur už kiekvieną lankytą dieną.“

1.3. Išdėstyti 12 punktą taip:

„12. Vienos dienos atlyginimo dydis už maitinimo paslaugas (išlaidos už maisto produktus):

12.1. lopšelio grupėje – 1,51 Eur;

12.2. specialiojo, ikimokyklinio, priešmokyklinio ugdymo grupėse – 1,74 Eur;

12.3. savaitinėje grupėje – 2,11 Eur.“

1.4. Išdėstyti 14 punktą taip:

„14. Vienos dienos patiekalų gamybos išlaidos Mokyklose, kuriose perkamos maitinimo paslaugos – 0,26 Eur. Šios išlaidos kompensuojamos iš Savivaldybės biudžeto lėšų.“

1.5. Išdėstyti 16 punktą taip:

„16. Sumažinti atlyginimą už maitinimo paslaugas tėvų (globėjų) prašymu, kuris gali būti pateiktas Mokyklos vadovui vaikui pradėjus lankyti Mokyklą, du kartus per metus (rugsėjo 5 d. ir sausio 5 d.), kai atsisakoma:

16.1. pusryčių – 30 proc. (lopšelio grupėje – 0,45 Eur, specialiojo, ikimokyklinio, priešmokyklinio ugdymo grupėse – 0,52 EUR, savaitinėje grupėje – 0,63 Eur);

16.2. pietų – 45 proc. (lopšelio grupėje – 0,68 Eur, specialiojo, ikimokyklinio, priešmokyklinio ugdymo grupėse – 0,78 Eur, savaitinėje grupėje – 0,95 Eur);

16.3. vakarienės – 25 proc. (lopšelio grupėje – 0,38 Eur, specialiojo, ikimokyklinio, priešmokyklinio ugdymo grupėse – 0,43 Eur, savaitinėje grupėje – 0,53 Eur).“

2. Sprendimas įsigalioja nuo 2015 m. sausio 1 d.

3. Sprendimas skelbiamas Teisėkūros pagrindų įstatymo nustatyta tvarka.

Savivaldybės meras Juozas Mažeika

Antanas Sungaila